ai4bharat/Pralekha huggingface dataset:
প্রধানমন্ত্রীরদপ্তর
দেশের তরুণ ও যুব সমাজের ক্ষমতায়ন হল আমাদের সরকারি কর্ম প্রচেষ্টার এক বিশেষ লক্ষ্য : প্রধানমন্ত্রী “
দেশের তরুণ ও যুব সমাজের ক্ষমতায়নের বিষয়টি রয়েছে আমাদের সরকারি কর্ম প্রচেষ্টার মূল কেন্দ্রবিন্দুতে । প্রতিটি ক্ষেত্রেই আমরা এমন এক পরিবেশ ও পরিস্থিতি গড়ে তুলতে প্রতিশ্রুতিবদ্ধ যার মাধ্যমে প্রতিটি তরুণ ও যুবকের আশা আকাঙ্খার বাস্তবায়ন সম্ভব হয়ে ওঠে।“
(এক ট্যুইট বার্তার মাধ্যমে এমনটাই জানিয়েছেন প্রধানমন্ত্রী নরেন্দ্র মোদী । সরকারি কর্ম প্রচেষ্টার বিভিন্ন ক্ষেত্রে তরুণ ও যুব সমাজের আশা আকাঙ্খা যাতে বাস্তবায়িত হয় সেই লক্ষ্যে সরকারের অঙ্গীকারের কথা প্রধানমন্ত্রী এইভাবেই তাঁর নিবন্ধ, গ্রাফিক্স, ভিডিও এবং তথ্যের মাধ্যমে সকলের সামনে তুলে ধরেন ।
CG/SKD/CS
প্রধানমন্ত্রীরদপ্তর
মার্কিন রাষ্ট্রপতি নির্বাচনে জয়লাভের জন্য জো বাইডেন-কে অভিনন্দন প্রধানমন্ত্রীর
নতুন দিল্লি, ০৮ নভেম্বর, ২০২০
প্রধানমন্ত্রী শ্রী নরেন্দ্র মোদী মার্কিন রাষ্ট্রপতি নির্বাচনে জয়লাভের জন্য জো বাইডেন-কে অভিনন্দন জানিয়েছেন।
এক ট্যুইটে প্রধানমন্ত্রী বলেছন, “অসাধারণ এই জয়ের জন্য জো বাইডেন-কে অভিনন্দন! উপরাষ্ট্রপতি হিসেবে ইন্দো-মার্কিন সম্পর্ককে মজবুত করতে আপনার গুরুত্বপূর্ণ ও মূল্যবান অবদান রয়েছে। ইন্দো-মার্কিন সম্পর্ককে এক নতুন উচ্চতায় নিয়ে যেতে আমি আপনার সঙ্গে একযোগে কাজ করতে অত্যন্ত আশাবাদী”।
স্বাস্থ্যওপরিবারকল্যাণমন্ত্রক
কেন্দ্রীয় সরকারের আওতাধীন কলকাতার চিত্তরঞ্জন জাতীয় ক্যান্সার প্রতিষ্ঠান  রাজারহাটের নতুন ক্যাম্পাসে ওপিডি পরিষেবা চালু করেছে
নতুন দিল্লি, ২০ আগস্ট, ২০২০
কলকাতার চিত্তরঞ্জন জাতীয় ক্যান্সার প্রতিষ্ঠান  বুধবার থেকে রাজারহাটের নতুন ক্যাম্পাসে রোগীদের চিকিৎসা'র সুবিধার্থে বর্হিবিভাগ পরিষেবা চালু করেছে। প্রাথমিকভাবে এই ওপিডি পরিষেবায় শল্যচিকিৎসা ও ক্যান্সার রোগীদের চিকিৎসার সুবিধা মিলবে। তবে খুব শীঘ্রই প্রাথমিক রোগ নির্ণয়ক সুবিধা সহ কেমোথেরাপি'র পরিষেবা চালু করা হবে।
বর্তমানে কলকাতার এস পি মুখার্জি রোডে এই প্রতিষ্ঠানের কাজ চলছে।দেশবন্ধু চিত্তরঞ্জন দাশের নামানুসারে, এই প্রতিষ্ঠানের নাম চিত্তরঞ্জন জাতীয় ক্যান্সার প্রতিষ্ঠান করা হয়েছে। ১৯৫০ সাল থেকে এই প্রতিষ্ঠান দেশের সেবায় কাজ করে চলেছে। এটি দেশের পূর্বাঞ্চলে ক্যান্সার চিকিৎসার জন্য অন্যতম প্রধান কেন্দ্র। ক্যান্সার রোগ নির্ণয় এবং সাশ্রয়ী মূল্যে ও মানসম্পন্ন ক্যান্সার চিকিৎসায় পরিষেবা প্রদানের প্রয়োজনীয় সুবিধার জন্য, কলকাতার রাজারহাটে আরও বড় আকারে সিএনসিআইয়ের দ্বিতীয় ক্যাম্পাস স্থাপনের সিদ্ধান্ত নেওয়া হয়েছিল। এই ক্যাম্পাস সম্পূর্ণরূপে কার্যকরী হলে সেখানে ৪৬০টি বেড থাকবে। এই ক্যাম্পাস থেকে ক্যান্সার রোগীরা উচ্চমানের এবং সাশ্রয়ী মূল্যের চিকিৎসার সুবিধা পাবেন।
রাজারহাটে সিএনসিআইয়ের নতুন ক্যাম্পাসটি নির্মাণের জন্য ভারত সরকার এবং পশ্চিমবঙ্গ সরকার যৌথভাবে ৭৫: ২৫ অনুপাতে অর্থ বরাদ্দ করেছে। নতুন ক্যাম্পাসের ওপিডি পরিষেবা চালু হওয়ার ফলে রাজ্য ও অন্যান্য অঞ্চলে বহু সংখ্যক ক্যান্সার রোগী উপকৃত হবেন।
(CG/SS
প্রধানমন্ত্রীরদপ্তর
সংযুক্ত আরব আমীরশাহীর রাষ্ট্রপতি পদে পুনর্নিবাচিত হওয়ায় শেখ খালিফা বিন জায়েদ আল নাহিয়ান-কে অভিনন্দন ভারতের প্রধানমন্ত্রীর
নয়াদিল্লি, ০৭ নভেম্বর, ২০১৯
সংযুক্ত আরব আমীরশাহীর রাষ্ট্রপতি পদে শেখ খালিফা বিন জায়েদ আল নাহিয়ান পুনর্নিবাচিত হওয়ায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “সংযুক্ত আরব আমীরশাহীর রাষ্ট্রপতি পদে শেখ খালিফা বিন জায়েদ আল নাহিয়ান পুনর্নিবাচিত হওয়ায় তাঁকে আমাদের অভিনন্দন। আমার দৃঢ় বিশ্বাস যে, তাঁর সুযোগ্য ও বিচক্ষণ নেতৃত্বে আমাদের বন্ধুত্ব এবং আমাদের সুসংবদ্ধ কৌশলগত অংশীদারিত্ব আরও বৃদ্ধি পাবে ও নিবিড়তর হবে”।
CG/BD/SB
(Visitor Counter : 48
প্রধানমন্ত্রীরদপ্তর
গণতন্ত্রের ওপর শিখর সম্মেলনে প্রধানমন্ত্রী নরেন্দ্র মোদীর জাতীয় বিবৃতি
নয়াদিল্লি, ১০ ডিসেম্বর ২০২১
মাননীয়গণ,
নমস্কার,
এই শিখর সম্মেলনে আমি বিশ্বের বৃহত্তম গণতন্ত্র হয়ে প্রতিনিধিত্ব করার জন্য গর্বিত। আমাদের সভ্যতার আধারের মূলগত দিকই হল গণতান্ত্রিক ভাবাবেগ। ভারতে ২,৫০০ বছর আগে গণতান্ত্রিকভাবে নির্বাচিত শহর-রাজ্য হিসেবে লিচ্ছবি এবং শাক্য রাজত্ব স্থাপিত হয়েছিল। ঠিক একইরকম গণতান্ত্রিক ভাবাবেগ পরিলক্ষিত হয়েছিল দশম শতাব্দীর ‘উত্তরামেরু’র শিলালিপিতে যা গণতান্ত্রিক ব্যবস্থার নীতিকে লিখিত আকারে নির্দিষ্ট করেছিল। এই গণতান্ত্রিক ভাবাবেগ এবং আদর্শই প্রাচীন ভারতকে সমৃদ্ধ করে তুলেছিল। শতবর্ষব্যাপী ঔপনিবেশিক শাসন ভারতের মানুষের মধ্যে এই গণতান্ত্রিক ভাবধারাকে কোনভাবে সঙ্কুচিত করতে পারেনি। ভারতের স্বাধীনতার মধ্য দিয়ে যার পূর্ণ প্রকাশ প্রত্যক্ষ করা গেছে এবং গত ৭৫ বছর ধরে গণতান্ত্রিক রাষ্ট্র ব্যবস্থা হিসেবে গড়ে ওঠার ক্ষেত্রে এক অসাধারণ ইতিবৃত্ত রচনা করেছে।
সমস্ত স্তরে আর্থ-সামাজিক অন্তর্ভুক্তির এ এক অভূতপূর্ব কাহিনী। স্বাস্থ্য, শিক্ষা ও মানবকল্যাণকে এক কল্পনাতীত স্তরে পৌঁছে দেওয়ার ক্ষেত্রে এ এক ক্রম-উন্নয়নের কাহিনী। বিশ্বের জন্য ভারতের এই কাহিনী এক সুস্পষ্ট বার্তা বহন করে। গণতন্ত্র দিতে পারে, গণতন্ত্র দিয়েছে এবং গণতন্ত্র আগামীদিনেও দিতে পারে।
মাননীয়গণ,
বহুদলীয় নির্বাচন, স্বাধীন বিচার ব্যবস্থা, মুক্ত গণমাধ্যম – এসব কাঠামোগত বৈশিষ্ট্য হল গণতন্ত্রের মূল আধার। যদিও গণতন্ত্রের মূল শক্তি হল সেই নীতি এবং ভাবাবেগ যা আমাদের সমাজ ও নাগরিকদের মধ্যে নিহিত রয়েছে। গণতন্ত্র কেবলমাত্র জনগণ দ্বারা নয়, জনগণের জন্যই নয়, বরং জনগণের সঙ্গে এবং জনগণের মধ্যে নিহিত রয়েছে।
মাননীয়গণ,
গণতান্ত্রিক উন্নয়নের বিভিন্ন পন্থা বিশ্বের বিভিন্ন প্রান্তে অনুসৃত হয়েছে। প্রত্যেকের কাছ থেকেই আমাদের অনেক কিছু শেখার আছে। প্রতিনিয়তই গণতান্ত্রিক পদ্ধতি এবং ব্যবহারকে আরও বেশি উন্নত করার আমাদের প্রত্যেকেরই প্রয়োজন রয়েছে এবং প্রতিনিয়তই আমাদের প্রত্যেকের দরকার অন্তর্ভুক্তি, স্বচ্ছতা, মানুষের মূল্যবোধ, দায়িত্বশীলতার সঙ্গে অভিযোগ নিষ্পত্তি এবং ক্ষমতার বিকেন্দ্রিকরণ। এই প্রসঙ্গে আজকের এই সভা গণতান্ত্রিক দেশগুলির মধ্যে অধিক সহযোগিতা সম্প্রসারণের একটি সময়োপযোগী প্ল্যাটফর্ম হতে পারে। সুষ্ঠু, অবাধ নির্বাচন, প্রশাসনিক ক্ষেত্রে স্বচ্ছতার সম্প্রসারণ এবং উদ্ভাবন-ভিত্তিক ডিজিটাল সমাধান – এই সমস্ত ক্ষেত্রে ভারত তার অভিজ্ঞতা বিনিময় করতে পারলে খুশি হবে।
সামাজিক মাধ্যম এবং ক্রিপ্টো-কারেন্সির ক্ষেত্রে নতুন প্রযুক্তির প্রয়োগের জন্য যৌথভাবে বৈশ্বিক নিয়ম গড়ে তুলতে হবে আমাদের যাতে করে গণতন্ত্রের অবনমন না হয়ে তা শক্তিশালী হতে পারে।
মাননীয়গণ,
একত্রে কাজ করলে আমাদের নাগরিকদের আশা চরিতার্থ এবং মানবতার গণতান্ত্রিক ভাবাবেগকে তা উদযাপন করতে পারে। এই মহান উদ্দেশ্য সাধনের ক্ষেত্রে ভারত তার সহযোগীদের গণতান্ত্রিক দেশগুলির সঙ্গে যোগ দিতে প্রস্তুত।
আপনাদের অনেক ধন্যবাদ!
PG/AB/DM
(Visitor Counter : 63
প্রতিরক্ষামন্ত্রক
আন্দামান সাগরে যৌথ অভিযান পরিচালনা প্রশিক্ষণ : কবচ মহড়া
নয়াদিল্লি, ২১ জানুয়ারি, ২০২১
আন্দামান নিকোবর কমান্ডের এক্তিয়ারে আগামী সপ্তাহে ভারতীয় সেনাবাহিনী, নৌ-বাহিনী, বিমান বাহিনী এবং উপকূল রক্ষী বাহিনীকে একত্রিত করে যৌথ সামরিক অভিযান ‘কবচ’ মহড়া আয়োজন করা হচ্ছে। এটি দেশের সামরিক বাহিনীগুলিকে নিয়ে একমাত্র যৌথ মহড়া। এই মহড়ায় সেনাবাহিনীর বিশেষ প্রশিক্ষিত দল, নৌ-বাহিনীর অস্ত্রশস্ত্র, বিধ্বংসী জাহাজ, কর্ভেট শ্রেণীর ল্যান্ডিং শিপ, বিমান বাহিনীর পরিবহণে উপযোগী যুদ্ধ বিমান এবং উপকূল রক্ষী বাহিনীর একাধিক সরঞ্জামের ব্যবহার ও কার্যকরিতা যাচাই করা হবে।
এই মহড়ায় সামদ্রিক নজরদারি, আকাশ থেকে জলসীমায় সমন্বয় বজায় রেখে অভিযান পরিচালনা, ডুবো জাহাজ প্রভৃতি ক্ষেত্রে বাহিনীর কর্মদক্ষতার বিভিন্ন দিক খতিয়ে দেখা হবে। এছাড়াও, প্রয়োজনে বিভিন্ন কারিগরি, সহায়তা বিনিময়, সেনাবাহিনীর তিন শাখার মধ্যে বৈদ্যুতিন ও প্রচলিত মাধ্যমে কৃত্রিম বুদ্ধিমত্তার প্রয়োগ, গোয়েন্দা তথ্য সংগ্রহ এবং অভিযান পরিচালনার বিভিন্ন পর্যায়ে দ্রুত সিদ্ধান্ত প্রণয়ন ও তা কার্যকর করা নিয়েও মহড়ায় প্রশিক্ষণ চলবে।
সেনাবাহিনীর যৌথ এই মহড়ায় আত্মরক্ষা ও প্রতি-আক্রমণের দিকগুলিও যাচাই করে দেখা হবে। আকাশ থেকে জলে এবং ভূমিতে অবতরণ, হেলিকপ্টারের সাহায্যে নজরদারি চালানো এবং ভূমি থেকে অভিযান পরিচালনায় কৌশলগত দিকগুলি নিয়ে বাহিনীর তিন শাখার মধ্যে সমন্বয় গড়ে তোলার ওপর গুরুত্ব দেওয়া হবে। এ ধরনের মহড়া বাহিনীর তিন শাখার মধ্যে যৌথভাবে রণক্ষেত্রে শত্রুপক্ষের মোকাবিলায় দক্ষতা আরও বাড়িয়ে তুলবে। সেই সঙ্গে, পারস্পরিক সমন্বয় আরও মজবুত হবে।
যোগাযোগওতথ্যপ্রযুক্তিমন্ত্রক
ইন্ডিয়া পোস্ট পেমেন্ট ব্যাঙ্ক গঠনের জন্য বাড়তি খরচে কেন্দ্রীয় মন্ত্রিসভার অনুমোদন
২০২০-২১ অর্থবর্ষের নিরিখে ৮২০ কোটি টাকার অতিরিক্ত তহবিলের ফলে , ২০২২-২৩ অর্থবর্ষে তা বৃদ্ধি পেয়ে দাঁড়িয়েছে ২২৫৫ কোটি টাকা
নয়াদিল্লী, ২৭ শে এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্ডিয়া পোস্ট পেমেন্ট ব্যাঙ্ক  গড়ে তোলার ক্ষেত্রে প্রকল্পের ব্যায়-বরাদ্দ ১৪৩৫ কোটি টাকা থেকে বাড়িয়ে ২২৫৫ কোটি টাকা করার প্রস্তাবে অনুমোদন দেওয়া হয়েছে। বিধিবদ্ধ চাহিদা মেটানোর জন্য এই অতিরিক্ত মূলধনের ব্যবস্থা করা হয়েছে। কেন্দ্রীয় মন্ত্রিসভা সিদ্ধান্ত নিয়েছে ভবিষ্যতে এই ব্যাঙ্কের কারিগরি চাহিদা পূরণের জন্য আরও ৫০০ কোটি টাকার মূলধন যোগানো হবে।
সাধারণ মানুষ যাতে সহজেই একটি বিশ্বাসযাগ্য ব্যাঙ্কিং ব্যবস্থার সুবিধা পান তার জন্য এই প্রকল্প গড়ে তোলা হয়েছে। এরফলে যাঁরা ব্যাঙ্কিং পরিষেবার আওতার মধ্যে ছিলেন না তাঁদের আর্থিক অন্তর্ভুক্তি করা সম্ভব হবে। বহু মানুষের দুয়ারে এখন ব্যাঙ্ক হাজির হবে। কেন্দ্রের ‘কম নগদ’ অর্থনীতিকে বাস্তবায়নের পাশাপাশি আর্থিক প্রবৃদ্ধি ও অন্তর্ভুক্তিও এই পদক্ষেপের মাধ্যমে নিশ্চিত হবে।
আইপিপিবি-র ২০১৮র পয়লা সেপ্টেম্বর সূচনা হয়েছে। দেশের ৬৫০টি জায়গায় এই ব্যাঙ্কের শাখা অথবা নিয়ন্ত্রণকারী দপ্তর গড়ে তোলা হয়েছে। ১ লক্ষ ৩৬ হাজার ডাকঘর যাতে ব্যাঙ্কিং পরিষেবা দিতে পারে তার জন্য প্রায় ১ লক্ষ ৮৯ হাজার ডাক পিয়ন ও গ্রামীন ডাক সেবককে স্মার্টফোন ও বায়োমেট্রিক ডিভাইস দেওয়া হয়েছে।
আইপিপিবি-র সূচনার পর ৫ কোটি ২৫ লক্ষ অ্যাকাউন্ট খোলা হয়েছে। এই ব্যাঙ্কে ৮২ কোটি আর্থিক লেনদেনের মাধ্যমে ১,৬১,৮১১ কোটি টাকা হস্তান্তরিত হয়েছে। এরমধ্যে ৭ কোটি ৬৫ লক্ষ এইপিএস লেনদেন হয়েছে যার মোট পরিমাণ ২১,৩৪৩ কোটি টাকা। ৫ কোটি অ্যাকাউন্টের মধ্যে গ্রামাঞ্চলে ৭৭ শতাংশ অ্যাকাউন্ট রয়েছে। এছাড়াও ৪৮ শতাংশ অ্যাকাউন্টের গ্রাহক মহিলারা। মহিলাদের মোট সঞ্চিত অর্থের পরিমাণ প্রায় ১ হাজার কোটি টাকা। প্রায় ৪০ লক্ষ মহিলা গ্রাহক প্রত্যক্ষ সুবিধা হস্তান্তরের মধ্য দিয়ে ২ হাজার ৫০০ কোটি টাকার সুবিধা পেয়েছেন। বিদ্যালয়ের শিক্ষার্থীদের জন্য যে অ্যাকাউন্ট খোলা হয়েছে তার পরিমাণ ৭ লক্ষ ৮০ হাজার টাকা।
উচ্চাকাঙ্খী জেলাগুলিতে আইপিপিবি ৯৫ লক্ষ ৭১ হাজার অ্যাকাউন্ট খুলেছে। এই অ্যাকাউন্টগুলির মাধ্যমে ৬ কোটি ২ লক্ষ আর্থিক লেনদেন হয়েছে। যার মোট পরিমাণ ১৯,৪৮৭ কোটি টাকা। চরম বাম উগ্রপন্থা প্রভাবিত জেলাগুলিতে ৬৭ লক্ষ ২০ হাজার অ্যাকাউন্ট খোলা হয়েছে। এই অ্যাকাউন্টগুলিতে ৪ কোটি ২৬ লক্ষ আর্থিক লেনদেন হয়েছে যার মোট পরিমাণ ১৩,৪৬০ কোটি টাকা।
মন্ত্রিসভার সিদ্ধান্ত অনুযায়ী মোট ৮২০ কোটি টাকা ব্যায় করা হবে। এরফলে আইপিপিবি ভবিষ্যতে তার নির্ধারিত লক্ষ্যে পৌছানোর জন্য আরও দক্ষভাবে কাজ করতে পারবে।
CG/CB/NS
(Visitor Counter : 63
জল শক্তি মন্ত্রালয়
লৈবাক অসিদা লৈরিবা ৱাতর বোদীশিংগী দাতা
১৯৮৬-৮৭তগী হৌদুনা ভারত সরকারগী জল শক্তি মন্ত্রালয়গী দিপার্তমেন্ত ওফ ৱাতর রিসোর্সেস, রিবর দিবেলপমেন্ত অমসুং গঙ্গা রেজুবিনেসননা চহি মঙা খুদিংগী মাইনর ইরিগেসন স্ত্রকচরশিংগী সেন্সেস পাংথোক্তুনা লাক্লি৷ মাইনর ইরিগেসন সেন্সেসনা হকথেংননা লৈবাক অসিদা লৈরিবা ইশিং-ইপাকশিংগী মশিং অসি থাবা তৌদে৷ অদুমওইনমক, ইশিং-ইপাকশিংগী দাতা অসি ইন্দাইরেক্লী সেন্সেসতগী লৌথোক্তুনা পুনশিনবনি৷, অদুবু ই-পাউ অসি খুঙ্গংশিংদা মাইনর ইরিগেসনগীদমক শিজিন্নরিবা ইশিং- ইপাকশিংগী মশিং অদুতমক ওইরি৷৷ ৫শুবা মাইনর ইরিগেসন সেন্সেসতগী দিরাইব তৌখিবা ইরিগেসনগীদমক শিজিন্নখিবা ইশিং-ইপাকশিংগী মশিং অসি ৫,১৬,৩০৩ ওইখি৷
দি.ও.দবল্যু.আর., আর.দি. অমসুং জি.আর.না সেন্ত্রেল্লী স্পোন্সর্দ স্কিম “ইরিগেসন সেন্সন”কী মখাদা মাইনর ইরিগেসন সেন্সসকী তরুকশুবা রাউন্দগা কনবর্জেন্স তৌদুনা ইশিং-ইপাকশিংগী অহানবা সেন্সস হৌদোকখ্রে৷ ইশিং-ইপাকশিংগী সাইজ, ফিভম, এনক্রোচমেন্তশিং, শিজিন্নরিবা, স্তোরেজ কেপাসিতীগী স্তেতসনচিংবা য়াওনা হিরম অসিগী মতাংদা মরু ওইবা এস্পেক্ত পুম্নমক্তা ই-পাউ খোমজিন্দুনা ইশিং-ইপাক পুম্নমক্কী নেস্নেল দাতাবেজ অমা শেমগৎপা হায়বা অসিনা ইশিং-ইপাকশিংগী সেন্সেসকী ওবজেক্তিব ওইরি৷ হৌজিক হৌজিক্কী ওইনা, ইশিং-ইপাকশিংগী অহানবা সেন্সসকী ফিল্দ ৱার্ক অমসুং দাতা প্রোসেসিং এক্তিবিতীশিং অসি তোঙান তোঙানবা রাজ্যশিং/য়ু.তি.শিংদা লোইশিল্লক্লে৷ মরম অদুনা, লৈবাক অসিদা লৈরিবা ইশিং-ইপাকশিংগী অপুনবা মশিং অসি ফংদে৷ অদুমওইনমক, হৌজিক হৌজিক ফংলিবা দাতাগী মতুং ইন্না, ইশিং-ইপাকশিংগী রাজ্য-রাজ্যগী ওইবা তেন্তেতিব ফিগরশিং অসি এনেক্সর IIদা পীরি৷
৬শুবা মাইনর ইরিগেসন সেন্সস অসি হৌজিক হৌজিক্কী ওইনা মপুং ফানা লোইশিনদ্রিবনা ৫শুবা মাইনর ইরিগেসন সেন্সস দাতা অমসুং ৬শুবা মাইনর ইরিগেসন সেন্সস দাতাগী মরক্তা চাংদম্নবা হায়বসি ওইথোক্লোই৷
ইশিং-ইপাকশিংগী অহানবা সেন্সসকী হৌজিক হৌজিক ফংলিবা দাতাগী মতুং ইন্না, ইশিং-ইপাকশিং এনক্রোচমেন্ত তৌবগী রাজ্য-রাজ্যগী ওইবা কেস মশিং অসি এনেক্সর IIদা পীরি৷
ইশিং-ইপাকশিং মশিং থিবগী থবকশিং, এনক্রোচমেন্তদগী মখোয়বু ঙাকপি-শেনবিবা, নত্রগা অতোপ্পা হিরমশিংগীদমক তোঙান তোঙানবা মওংদা শিজিন্নহনবা হায়বসি মরী লৈনবা রাজ্য সরকারগী মীৎয়েং মখাদা ওইরি৷ সোসিয়ো ইকোনোমিক দিবেলপমেন্ত অমসুং লৈবাক অসিদা লৈরিবা মীয়ামদা সস্তেনেবল ওইবা ইশিংগী সেক্যুরিতী লৈহন্নবদা ইশিং-ইপাকশিংগী তঙাই ফদনা মরু ওইরিবশিং অদুগী মতাংদা ভারত সরকারনা রাজ্য রাজ্যশিং অসি সেন্সিতাইজিং তৌরি৷ লেন্দ রেকোর্দশিংদা ইশিং-ইপাকশিং য়াওহনবা অমদি মখোয়বু তাউন প্লানিং প্রোসেসকী য়াম্না মরু ওইবা শরুক ওইহনবা, এনক্রোচমেন্ত লৌথোকপনচিংবগুম্বা ইশিং-ইপাক পুম্নমক এনক্রোচমেন্ত ফ্রী ওইহন্নবগীদমক তঙাই ফদবা খোংথাংশিং মতম মতমগী ওইনা লৌখৎনবসু রাজ্য সরকারশিংদা খঙহল্লি৷
ৱারোল অসি ঙসি রাজ্য সভাদা জল শক্তিগী রাজ্য মন্ত্রী শ্রী বিশ্বেশ্বর তুদুনা অইবা পাউখুম অমা ওইনা পীখিবনি৷
প্রধানমন্ত্রীরদপ্তর
ঘূর্ণিঝড় বুরেভির ফলে সম্ভাব্য পরিস্থিতি নিয়ে কেরালার মূখ্যমন্ত্রীর সঙ্গে প্রধানমন্ত্রীর কথা
নতুনদিল্লি, ২রা ডিসেম্বর, ২০২০
প্রধানমন্ত্রী শ্রী নরেন্দ্র মোদী, কেরালার মুখ্যমন্ত্রী শ্রী পিনারাই বিজয়নের সঙ্গে রাজ্যে ঘূর্ণিঝড়ের ফলে সম্ভাব্য পরিস্থিতি নিয়ে কথা বলেছেন।
এক ট্যুইট বার্তায় প্রধানমন্ত্রী বলেছেন, “কেরালার মুখ্যমন্ত্রী শ্রী @vijayanpinarayi –জির সঙ্গে রাজ্যে ঘূর্ণিঝড়ের ফলে সম্ভাব্য পরিস্থিতি নিয়ে কথা হয়েছে। কেরালাকে সব রকমের সাহায্য কেন্দ্রের পক্ষ থেকে দেওয়া হবে সেই আশ্বাস দেওয়া হয়েছে। যারা প্রভাবিত এলাকায় রয়েছেন, তাঁরা ভালো থাকুন এবং তাঁদের সুরক্ষা প্রার্থনা করি ।
জাহাজচলাচলমন্ত্রক
জাহাজ চলাচল মন্ত্রকের নতুন ওয়েবসাইটের সূচনা
নতুন দিল্লি, ৩০ এপ্রিল, ২০২০
জাহাজ চলাচল মন্ত্রক নিজের ওয়েবসাইটি নতুন করে গঠন করেছে। নতুন এই ওয়েব সাইট টি হল- shipmin.gov.in। আজ নতুন ওয়েবসাইটটির সূচনা করা হল। এই ওয়েব সাইটটি ওপেন সোর্স প্রযুক্তি নির্ভর এবং এনআইসির ক্লাউড মেঘরাজে তৈরি করেছে। ভারত সরকারের প্রশাসনিক সংস্কার ও গণ অভিযোগ দফতর কর্তৃক জারি করা ভারত সরকারের ওয়েবসাইট তৈরির নির্দেশিকা অনুসারে এটি তৈরি করা হয়েছে। নতুন ওয়েবসাইটটি খুব সুন্দর ভাবে সাজানো হয়েছে এবং গতিশীল হোমপেজ রয়েছে। এই ওয়েবসাইটের একটি নতুন বৈশিষ্ট্য হল সোশ্যাল মিডিয়া পরিচালনা সহ আরও ভাল ভিডিও আপলোড করার সুবিধা রয়েছে।
(CG/SS
ইস্পাতমন্ত্রক
দুর্গাপুর ইস্পাত কারখানার পক্ষ থেকে ‘দুর্গাপুর গ্রামীণ নৃত্য সঙ্গীত প্রতিযোগিতা – ২০২০’র আয়োজন
কলকাতা, ২৪ জানুয়ারি, ২০২০
দুর্গাপুর ইস্পাত কারখানার পক্ষ থেকে গত ২১ ও ২২শে জানুয়ারি দুর্গাপুর টাউনশিপে ‘শিল্পাঙ্গন’ প্রেক্ষাগৃহে ‘দুর্গাপুর গ্রামীণ নৃত্য সঙ্গীত প্রতিযোগিতা – ২০২০’র আয়োজন করা হয়। কারখানার কর্পোরেট সামাজিক দায়বদ্ধতার অঙ্গ হিসেবে এই উদ্যোগ গ্রহণ করা হয়েছে। প্রতিযোগিতায় কারখানা সংলগ্ন গ্রামগুলি থেকে ৫৫৭ জনকে নিয়ে গঠিত প্রায় ৪০টি দল অংশ নেয়। গত ২২ তারিখ ঐ প্রেক্ষাগৃহে প্রতিযোগিতায় জয়ীদের সংবর্ধনা দেওয়া হয়। এই উপলক্ষে দুর্গাপুর ইস্পাত কারখানার অতিরিক্ত দায়িত্বপ্রাপ্ত মুখ্য কার্যনির্বাহী আধিকারিক শ্রী এ ভি কমলকার সহ কারখানার উচ্চপদস্থ আধিকারিকরা উপস্থিত ছিলেন।
এর আগে গত ২১ তারিখ শ্রী কমলকার প্রদীপ প্রজ্জ্বলন করে প্রতিযোগিতার সূচনা করেন। তিনি বলেন, ভারতীয় সংস্কৃতির গভীরতা ও সমৃদ্ধতা সমাজের সব শ্রেণীর মানুষের জীবনকেই প্রভাবিত করে। উল্লেখ করা যেতে পারে, দুর্গাপুর ইস্পাত কারখানার পক্ষ থেকে বিগত কয়েক বছর ধরে সংলগ্ন গ্রামগুলির সমৃদ্ধ সংস্কৃতি ও মেধাবী শিল্পীদের পাদপ্রদীপের আলোয় আনতে গ্রামীণ নৃত্য সঙ্গীত প্রতিযোগিতার আয়োজন করা হয়ে আসছে।
CG/BD/DM
(Visitor Counter : 17
অর্থমন্ত্রক
অর্থমন্ত্রী শ্রীমতী নির্মলা সীতারমন ভিডিও কনফারেন্সের মাধ্যমে নিউ ডেভেলপমেন্ট ব্যাঙ্কের পরিচালন পর্ষদের ষষ্ঠ বার্ষিক বৈঠকে অংশ নেন
নয়াদিল্লি, ৩০ মার্চ ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ নতুন দিল্লিতে ভিডিও কনফারেন্সের মাধ্যমে নিউ ডেভেলপমেন্ট ব্যাঙ্কের পরিচালন পর্ষদের ষষ্ঠ বার্ষিক বৈঠকে যোগ দেন। এই বৈঠকে ব্রাজিল, চীন, রাশিয়া ও দক্ষিণ আফ্রিকার কেন্দ্রীয় ব্যাঙ্কগুলির গভর্নর/উচ্চ পদস্থ আধিকারিকরা উপস্থিত ছিলেন।
বর্তমান মহামারীর কারণে এবার ব্যাঙ্কের বৈঠক ভার্চ্যুয়াল পদ্ধতিতে আয়োজন করা হয়। এ বছর বার্ষিক বৈঠকের মূল বিষয় ছিল উন্নয়নের নতুন নতুন মডেল : পরিকাঠামোর বিবর্তন। বৈঠকে অর্থমন্ত্রী মহামারীর প্রভাব সীমাবদ্ধ রাখতে ভারতের দ্রুত পদক্ষেপ গ্রহণের কথা উল্লেখ করে বলেন, দেশে এখন ব্যাপক টিকাকরণ অভিযান চলছে। বিশ্বের বৃহত্তম এই টিকাকরণ অভিযানে ৬ কোটি ৩০ লক্ষেরও বেশি ভারতে তৈরি টিকা দেওয়া হয়েছে। এমনকি, ৮০টি দেশকে ভারত ১ কোটিরও বেশি টিকার ডোজ সরবরাহ করেছে।
নিউ ডেভেলপমেন্ট ব্যাঙ্কের গত ৬ বছরে বিভিন্ন ক্ষেত্রে অগ্রগতি ও সাফল্যের প্রসঙ্গ উল্লেখ করে শ্রীমতী সীতারমন বলেন, কোভিড মহামারীর বিরুদ্ধে লড়াইয়ে সদস্য দেশগুলিকে ব্যাঙ্কের পক্ষ থেকে আপৎকালীন সহায়তা কর্মসূচিতে ১০ বিলিয়ন মার্কিন ডলার ঋণ সহায়তা দেওয়া হয়েছে। আন্তর্জাতিক রেটিং এজেন্সিগুলির মাধ্যমে ব্যাঙ্কের রেটিং বা আর্থিক অনুদান দেওয়ার সক্ষমতা সংক্রান্ত মাপকাঠিতে আরও অগ্রগতি বজায় রাখার ওপর তিনি জোর দেন। অর্থমন্ত্রী আরও বলেন, বেসরকারি ক্ষেত্রের অংশগ্রহণ, অর্থ সহায়তা কাঠামোয় আরও উদ্ভাবনমূলক পন্থা খুঁজে বের করা এবং সদস্য দেশগুলির কেন্দ্রীয় ব্যাঙ্কগুলির সঙ্গে পারস্পরিক অর্থ সহায়তার সম্ভাবনা খতিয়ে দেখার জন্য নিউ ডেভেলপমেন্ট ব্যাঙ্কের প্রতি আহ্বান জানান।
পরিকাঠামো ক্ষেত্রে অর্থ সহায়তার জন্য ডেভেলপমেন্ট ফিনান্সিয়াল ইন্সটিটিউশনগুলির গুরুত্বপূর্ণ ভূমিকার কথা উল্লেখ করে শ্রীমতী সীতারমন বলেন, ভারত একটি নতুন এ ধরনের আর্থিক প্রতিষ্ঠান গড়ে তুলতে চলেছে। যেখানে প্রাথমিকভাবে ৩ বিলিয়ন মার্কিন ডলার মূলধনের সংস্থান করা হবে এবং আগামী ৩ বছরে ৬৯ বিলিয়ন মার্কিন ডলার ঋণ সহায়তার লক্ষ্য স্থির হয়েছে।
উল্লেখ করা যেতে পারে, ব্রিকস্ গোষ্ঠীভুক্ত ব্রাজিল, রাশিয়া, ভারত, চীন ও দক্ষিণ আফ্রিকাকে নিয়ে ২০১৪ সালে একটি বহুপাক্ষিক ডেভেলপমেন্ট ব্যাঙ্ক হিসাবে নিউ ডেভেলপমেন্ট ব্যাঙ্ক চালু করা হয়। এ ধরনের আর্থিক প্রতিষ্ঠান চালু করার উদ্দেশ্য ছিল ব্রিকস্ গোষ্ঠীভুক্ত দেশগুলি ছাড়াও বিশ্বের অন্যান্য দেশে পরিকাঠামো ও সুস্থায়ী উন্নয়নের ক্ষেত্রে অর্থ সম্পদের যোগান সুনিশ্চিত করা। চীনের সাংহাই-তে সদর দপ্তর গড়ে তোলার মধ্য দিয়ে ২০১৫ সালে নিউ ডেভেলপমেন্ট ব্যাঙ্কের আর্থিক লেনদেন শুরু হয়। এই ব্যাঙ্কের পক্ষ থেকে এখনও পর্যন্ত ভারতে ১৮টি প্রকল্প খাতে ৬ হাজার ৯২৪ মিলিয়ন মার্কিন ডলার ঋণ সহায়তা মঞ্জুর করা হয়েছে।
CG/BD/SB
(Visitor Counter : 148
বিজ্ঞানওপ্রযুক্তিমন্ত্রক
স্বর্ণ জয়ন্তী ফেলো পরবর্তী প্রজন্মের জন্য কম খরচের দক্ষ সেমিকন্ডাক্টর উপকরণের ক্ষেত্রে ডোপিং এজেন্ট তৈরি করছে
নতুন দিল্লি,৩১ ডিসেম্বর ২০২১
টাটা ইনস্টিটিউট অফ ফান্ডামেন্টাল রিসার্চ হায়দ্রাবাদের পড়ুয়া এবং ২০২০-২১ সালের জন্য স্বর্ণজয়ন্তী ফেলো পবিত্র কে. নায়েক পরবর্তী প্রজন্মের স্বল্প খরচের দক্ষ সেমিকন্ডাক্টর উপকরণগুলির বিকাশের জন্য একটি গবেষণা দলের নেতৃত্ব দিচ্ছেন, যা আগামীদিনে ভারতের প্রযুক্তিগত নেতৃত্বে অবদান রাখতে পারে ।
আত্মনির্ভর ভারত-এর দৃষ্টিভঙ্গি অনুযায়ী সিস্টেম ডিজাইন এবং ম্যানুফ্যাকচারিং-এর পথ প্রশস্ত করে ভারতকে সেমিকন্ডাক্টর সহ ইলেকট্রনিক্স উৎপাদনের জন্য বৈশ্বিক হাব হিসাবে গড়ে তোলার লক্ষ্যে সরকার সম্প্রতি ২ লক্ষ ৩০ হাজার কোটি টাকার উৎসাহভাতা ঘোষণা করেছে।
ধাতব হ্যালাইড পেরোভস্কাইট এবং জৈব সেমিকন্ডাক্টরের মতো কম-শক্তির প্রক্রিয়াযোগ্য উপকরণের মাধ্যমে বড় আকারের বাণিজ্যিকভাবে কার্যকর ইলেকট্রনিক অ্যাপ্লিকেশনগুলি তৈরি করা যেতে পারে। তবে, ঐতিহ্যগত অজৈব সেমিকন্ডাক্টরের সঙ্গে প্রতিযোগিতায়, জৈব পদার্থ এবং হ্যালাইড পেরোভস্কাইট এখনও বৈদ্যুতিক সঞ্চালন শক্তি থেকে পিছিয়ে আছে। এই ব্যবধানটি ডোপিংয়ের মাধ্যমে সমাধান করা যেতে পারে। এতে আরও বেশি সংখ্যক ইলেকট্রন সঞ্চালন বাড়ানো যায় বা অন্যান্য সেমিকন্ডাক্টর বা ধাতুর ইন্টারফেসে চার্জ ইনজেকশন/নিষ্কাশন বৈশিষ্ট্য নিয়ন্ত্রণ করা যায়। ফলে সরঞ্জামের কর্মক্ষমতার ওপর প্রভাব ফেলে।
নেচার ম্যাটেরিয়ালস-এ প্রকাশিত একটি গবেষণাপত্রে, ডঃ নায়েক জৈব সেমিকন্ডাক্টরগুলির জন্য অ্যাডডাক্ট-ভিত্তিক ডোপ্যান্ট সিস্টেমের এর প্রথম উদাহরণ দেখিয়েছেন। তিনি হ্যালাইড পেরোভস্কাইটে ক্রিস্টালাইজেশন এবং ডোপিং বোঝার ক্ষেত্রেও গুরুত্বপূর্ণ অবদান রেখেছেন।
বিজ্ঞান ও প্রযুক্তি বিভাগের স্বর্ণজয়ন্তী ফেলোশিপ ডাঃ নায়েক-এর লক্ষ্য এখন আণবিক অ্যাডাক্টস এবং র্যাডিকেলের উপর ভিত্তি করে নতুন ডোপিং এজেন্ট তৈরি করা ।
উল্লেখ্য তার গবেষণা দলটি জৈব এবং ধাতু হ্যালাইড পেরোভস্কাইট সেমিকন্ডাক্টরের পি-টাইপ এবং এন-টাইপ ইলেকট্রনিক ডোপিংয়ের প্রক্রিয়াটির ওপর গবেষণা চালাবে। ডাঃ নায়েক জানিয়েছেন যে এই সমস্ত সম্ভাবনাগুলি অর্ধপরিবাহী পদার্থ গবেষণা এবং উন্নয়নে ভারতের প্রতিযোগিতার উন্নতি ও আগামীদিনে স্বচ্ছ শক্তির ব্যবহার করে সুস্থায়ী আর্থ-সামাজিক বৃদ্ধির পথ সুগম করবে।
CG/SS
(Visitor Counter : 73
অর্থমন্ত্রক
স্ট্যান্ডআপ ইন্ডিয়া কর্মসূচি শুরু হওয়ার সময় থেকে ১ লক্ষ ১০ হাজার ১৯ কোটি টাকার বেশি ঋণ সহায়তা দেওয়া হয়েছে
নয়াদিল্লি, ০৯ মার্চ ২০২১
স্ট্যান্ডআপ ইন্ডিয়া কর্মসূচি সূচনার সময় থেকে গত ৩১ জানুয়ারি পর্যন্ত ১ লক্ষ ১০ হাজার ১৯ কোটি টাকারও বেশি ঋণ সহায়তা দেওয়া হয়েছে। কর্মসূচির মাধ্যমে ব্যবসায়িক কাজকর্ম শুরু অথবা ব্যবসা সম্প্রসারণের জন্য যোগ্য সুফলভোগীদের ১০ লক্ষ টাকা থেকে ১ কোটি টাকা পর্যন্ত ঋণ সহায়তা দেওয়া হয়। রাজ্যসভায় আজ এক প্রশ্নের লিখিত জবাবে একথা জানান অর্থ প্রতিমন্ত্রী শ্রী অনুরাগ সিং ঠাকুর।
তিনি আরও জানান, ২০১৬’র ১৫ এপ্রিল এই কর্মসূচির সূচনা হয়। কর্মসূচির রূপায়ণের মেয়াদ বাড়িয়ে ২০২৫ পর্যন্ত করা হয়েছে। যোগ্য সুফলভোগীরা কর্মসূচির মাধ্যমে ১০ লক্ষ টাকা থেকে ১ কোটি টাকা পর্যন্ত ঋণ সহায়তা পেতে পারেন। অবশ্য, প্রতিটি তফশিলভুক্ত বাণিজ্যিক ব্যাঙ্কের প্রত্যেক শাখা থেকে অন্ততপক্ষে একজন তপশিলি জাতি/উপজাতি ব্যক্তিকে এবং অন্ততপক্ষে একজন মহিলা ঋণ গ্রহীতাকে সাহায্য দিতে হবে। উৎপাদন, পরিষেবা ও বাণিজ্যিক লেনদেনের ক্ষেত্রে গ্রিনফিল্ড সংস্থা গড়ে তোলার জন্য এই ঋণ সহায়তা দেওয়া হয়ে থাকে।
অর্থমন্ত্রক
আর্থিক নীতি রূপায়ণ কমিটির অক্টোবর মাসের বৈঠক সম্পর্কে বিবৃতি
নয়াদিল্লি, ৪ অক্টোবর, ২০১৯
আর্থিক নীতি রূপায়ণ কমিটি রেপো রেট  ৫.৪০ শতাংশ থেকে ৫.১৫ শতাংশ করার যে ঘোষণা করেছে সরকার তাকে সাধুবাদ জানিয়েছে। সরকারের বিশ্বাস কমিটির এই সিদ্ধান্ত বিকাশ ত্বরান্বিত করতে সম্প্রতি যে সমস্ত উদ্যোগ গ্রহণ করা হয়েছে তার পরিপূরক হবে।
কমিটি ২০১৯-২০-তে সংশোধিত বিকাশ হার ৬.১ শতাংশে পৌঁছবে বলে যে অনুমান করেছে, সরকার তাকেও স্বাগত জানিয়ে বলেছে এই বিকাশ হার আন্তর্জাতিক অর্থভাণ্ডার এবং এশীয় উন্নয়ন ব্যাঙ্কের পক্ষ থেকেও যে বিকাশ হারের অনুমান করা হয়েছে তার সঙ্গে সঙ্গতিপূর্ণ। মুদ্রাস্ফীতির হার সম্পর্কে যে অনুমান করা হয়েছে সে ব্যাপারে সরকারের তরফে বলা হয়েছে এই হার বর্তমানে ৩-৪ শতাংশের মধ্যে রয়েছে সরকারের প্রত্যাশা অনুযায়ী এই হার বজায় রয়েছে।
SSS/BD/DM
(Visitor Counter : 68
সারওরসায়নমন্ত্রক
কোভিড-19 অতিমারীর দরুন লকডাউন চলাকালীন এইচ আই এল  আফ্রিকার দেশগুলি থেকে বড় মাপের বরাত পাওয়ার ওপর নজর রেখেছে
নতুন দিল্লি, ১২ই মে, ২০২০
কোভিড-19 এর দরুন দেশজুড়ে চলা লকডাউনের বিধিনিষেধের ফলে পরিবহন সহ বিভিন্ন ক্ষেত্রে একাধিক অসুবিধা সত্বেও কেন্দ্রীয় রসায়ন ও সার মন্ত্রকের অধীনস্থ কেমিক্যাল ও পেট্রোকেমিক্যাল দপ্তরের সরকারী উদ্যোগ এইচ আই এললিমিটেড,দেশের কৃষকদের হাতে যাতে পর্যাপ্ত পরিমাণে কীটনাশক সরবরাহ করা যায়,তা নিশ্চিত করতে সব রকম প্রচেষ্টা চালিয়ে যাচ্ছে। একই সঙ্গে আফ্রিকা বিভিন্ন দেশে সংস্থার উৎপাদিত ডি ডি টি রপ্তানির বড়ো ধরনের বরাত পাওয়ার বিষয়টির ওপরেও লক্ষ্য রাখা হচ্ছে।
সম্প্রতি বিশ্ব স্বাস্থ্য সংস্থা  ঐ অঞ্চলে আগামী কয়েক মাসে ম্যালেরিয়ার প্রকোপ বাড়বে বলে সতর্কতা জারি করেছে। এর প্রেক্ষিতে এইচ আই এললিমিটেড,দশ টি দক্ষিন আফ্রিকান উন্নয়ন কমিটিকে  ,ডি ডি টি সরবরাহ করার আগ্রহ প্রকাশ করে চিঠি লিখেছে।
দেশজুড়ে চলা লকডাউন বিধিনিষেধ আরোপ থাকাকালীন গত ৭ই মে২০২০ পর্যন্ত এইচ আই এল উৎপাদন করেছে ১২০.৪০ মেট্রিক টন ডি ডি টি টেকনিকাল,২২৬ মেট্রিক টন ডি ডি টি যার মধ্যে ৫০% ডব্লিউ ডি পি রয়েছে,৮৫ মেট্রিক টন মলথিয়োন টেকনিকাল,১৬.৩৮ মেট্রিক টন হিলগোল্ড এবং ২৭.৬৬ মেট্রিক টন ফর্মুলেশান। লকডাউনের প্রভাব যাতে দেশের কৃষক সমাজের ওপর না পড়ে সেই লক্ষ্যেই এই উৎপাদন করা হয়েছে। এছাড়াও পঙ্গপাল নিয়ন্ত্রণ কর্মসূচীর অধীনে মলথিয়োন টেকনিকাল উৎপাদন অব্যহত রয়েছে। পঙ্গপাল নিয়ন্ত্রণ কর্মসূচীর অধীনে রাজস্থান এবং গুজরাটের জন্য মলথিয়োন টেকনিকাল ইতিমধ্যেই কৃষি মন্ত্রকের হাতে তুলে দেওয়া হয়েছে। ওড়িশায়,৫০ শতাংশ ডব্লিউ ডি পি মিশ্রিত ডি ডি পি তুলে দেওয়া হয়েছে। যার পরিমান ৩০ মেট্রিক টন।
কম সংখ্যক শ্রমিক নিয়ে সামাজিক দুরুত্ব বিধি বজায় রেখে এইচ আই এলের উৎপাদন কেন্দ্র গুলিতে কাজ করা হচ্ছে। প্রতিটি ইউনিট কে নিয়মিত স্বাস্থ্য বিধি সম্মত ভাবে পরিচ্ছন্ন করা হচ্ছে। কর্মস্থল,কারখানা,ট্রাক এবং বাস গুলিকেও নিয়মিত স্যানিটাইজ করা হচ্ছে।
গত সপ্তাহে সংস্থাটির বিক্রয়ের পরিমান বেড়ে হয়েছে ২৭৮.৮২ লক্ষ টাকা। এর মধ্যে এগ্রো কেমিক্যাল,সার এবং বীজ ও রয়েছে। অনলাইনে টেন্ডার,প্রক্রিয়াকরণ এবং কাঁচামাল সংগ্রহের কাজও চলছে।
(CG/PPM
প্রধানমন্ত্রীরদপ্তর
পদ্মশ্রী পুরস্কার প্রাপ্ত নন্দ প্রুস্তি-র মৃত্যুতে প্রধানমন্ত্রীর শোকপ্রকাশ
নতুন দিল্লি, ০৭ ডিসেম্বর, ২০২১
প্রধানমন্ত্রী শ্রী নরেন্দ্র মোদী পদ্মশ্রী পুরস্কার প্রাপ্ত নন্দ প্রুস্তি জী’র প্রয়াণে শোকপ্রকাশ করেছেন।
এক ট্যুইটে প্রধানমন্ত্রী বলেছেন, “নন্দপ্রুস্তি জী’র মৃত্যু বেদনাদায়ক। ওড়িশায় শিক্ষার আনন্দ ছড়িয়ে দেওয়ার প্রয়াসের কারণে অত্যন্ত সম্মানিত “নন্দ স্যার” পরবর্তী প্রজন্মের জন্য চিরস্মরণীয় হয়ে থাকবেন। তিনি কয়েক সপ্তাহ আগে পদ্ম পুরস্কার অনুষ্ঠানে সকলের নজর কেড়ে ছিলেন। ওম শান্তি।”
CG/SS/SKD/
(
কেন্দ্রীয়মন্ত্রিসভা
স্বাস্থ্য পরিষেবা ক্ষেত্রে ভারত ও জাপানের মধ্যে সহযোগিতা বৃদ্ধি চুক্তিতে মন্ত্রিসভার অনুমোদন
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা স্বাস্থ্য পরিষেবা ক্ষেত্রে ভারত ও জাপানের মধ্যে স্বাক্ষরিত সমঝোতা স্মারকপত্রে কর্মপরবর্তী অনুমোদন দিয়েছে। ২০১৮ সালের ২৯ অক্টোবর এই সমঝোতাপত্রটি স্বাক্ষরিত হয়।
এই চুক্তি স্বাক্ষরের লক্ষ্য হ’ল – গুরুত্বপূর্ণ ওষুধ, শল্য চিকিৎসা ও জরুরি অবস্থা মোকাবিলার জন্য মানবসম্পদ উন্নয়ন, পরিষেবা প্রদানকারী কর্মীদের জন্য জাপানি ভাষার শিক্ষা কেন্দ্র স্থাপন, পরিষেবা প্রদানকারীদের ও কারিগরি শিক্ষা নবিশদের যথাযথভাবে প্রশিক্ষণের সাহায্য, শৌচাগার ব্যবস্থার মানোন্নয়ন, ভারতে, ভারত – জাপান উদ্ভাবন হাব তৈরি, ভারত – জাপান সরকারি – বেসরকারি অংশীদারিত্বে স্বাস্থ্য পরিষেবা মঞ্চ গঠন ইত্যাদি।
SSS/PM/SB
(Visitor Counter : 43